laion/Wikipedia-Exotic huggingface dataset:
ראלף מיליבנד

ראלף מיליבנד (באנגלית: Ralph Miliband, נולד בשם אדולף מיליבנד; 7 בינואר 1924 – 21 במאי 1994) היה סוציולוג יהודי בריטי יליד-בלגיה, אשר נודע כסופר ואינטלקטואל מרקסיסט בולט. הוא תואר כ"אחד מן האקדמאים המרקסיסטים המוכרים ביותר בדורו", והושווה לאדוארד פאלמר תומפסון, אריק הובסבאום ופרי אנדרסון. מיליבנד נולד בבלגיה למשפחה יהודית ממעמד הפועלים אשר היגרה מפולין. הוא נמלט לממלכה המאוחדת יחד עם אביו בשנת 1940, כדי להינצל מחמת זרועה של גרמניה הנאצית. לאחר מכן, עם למידתו את השפה האנגלית, החל ללמוד בבית הספר לכלכלה של לונדון, שם החל לגלות עניין בפוליטיקה שמאלית, יחד עם התחייבותו העמוקה לסוציאליזם בקברו של קרל מרקס. לאחר ששירת בצי המלכותי הבריטי במהלך מלחמת העולם השנייה, התיישב בלונדון בשנת 1946 וקיבל אזרחות מן המניין בשנת 1948. בשנות השישים, היה לחבר בולט בתנועת "השמאל החדש" בבריטניה, אשר מתחה ביקורת על הממשלות הסוציאליסטיות הקיימות בברית המועצות ובמרכז אירופה (מדינות הגוש המזרחי). הוא פרסם מספר ספרים העוסקים בתאוריה המרקסיסטית ובביקורת על הקפיטליזם. בין ספריו נמנים Parliamentary Socialism‏ (1961), The State in Capitalist Society‏ (1969) ו-Marxism and Politics‏ (1977). בנוסף הוא היה גם אחד מאנשי האקדמיה של בית הספר הגבוה לכלכלה בלונדון - ה LSE. שני בניו, דייוויד ואד מיליבנד, הפכו לחברים בכירים במפלגת הלייבור לאחר מותו. דייוויד היה לשר החוץ של בריטניה ואד היה ליושב ראש המפלגה. ביוגרפיה של ראלף מיליבנד באתר Marxists.org Blackledge, Paul (4 בינואר 2011). "Labourism and socialism: Ralph Miliband's Marxism". International Socialism. Socialist Workers Party (129). ISSN 1754-4653. ארכיון מ-2013-11-03. נבדק ב-13 בנובמבר 2013. {{cite journal}}: (עזרה) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
MSAS

MSAS (ראשי תיבות של: Multi-functional Satellite Augmentation System) היא מערכת SBAS יפנית. תפקידה להגביר את יעילות הניווט הלווייני התומך ב-DGPS‏ (GPS דיפרנציאלי) אשר תפקידו לשפר את רמת הדיוק במקלטים על ידי דווח (ולאחר מכן שיפור) על רמת הדיוק של האותות ממערכת ה-GPS. המערכת פרושה ומתפקדת לשירותי תעופה מספטמבר 2007. בדומה לשירות WAAS הפועל בצפון אמריקה, ול-EGNOS הפועל באירופה. השימוש במערכת הגברה מסוג זה יכול לשפר דיוק של מקלט GPS מטווח שגיאה של 20 מטרים לרמה של 1.5-2 מטרים. MSAS במקור השתמשה בלוויינים ממשפחת MTSAT (Multi-functional Transport Satellites) שהיו אחראים על שידור התיקונים, אך החל מאפריל 2020, השידור עבר ללוויין QZS-3 מהמערכת QZSS (Quasi-Zenith Satellite System). שדרוגים נוספים מתוכננים בעתיד, כולל הרחבת השירותים לגובה ולדיוק נוסף. MSAS General Introduction - Navipedia, gssc.esa.int ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
אורניום שש פלואורי

אורניום שש פלואורי (Uranium hexafluoride) הוא תרכובת כימית הבנויה מאטום אורניום ושישה אטומי פלואור ונוסחתה UF6. החומר משמש בתהליך העשרת האורניום לייצור דלק גרעיני ונשק גרעיני. בתנאי חדר החומר הוא מוצק גבישי לבן, רעיל מאוד, מגיב בחוזקה עם מים ומשתך את רוב המתכות. אורניום הקסה פלואורי מגיב עם אלומיניום ויוצר שכבה דקה של AlF3 המגינה על המתכת משיתוך נוסף. אורניום שש פלואורי סונתז לראשונה בשנת 1909 על ידי הכימאי הגרמני אוטו רוף (Otto Ruff) מאורניום 5 כלורי בתגובה 2   U C l 5   +   5   F 2   ⟶   U F 6   +   U F 4   +   5   C l 2 {\displaystyle \mathrm {2\ UCl_{5}\ +\ 5\ F_{2}\ \longrightarrow \ UF_{6}\ +\ UF_{4}\ +\ 5\ Cl_{2}} } כיום, דרך ההפקה המקובלת היא מעוגה צהובה - תחמוצת אורניום טחונה. חומר הגלם מטופל בחומצה חנקתית לקבלת תמיסה של אורניל ניטראט UO2(NO3)2. אורניל ניטראט טהור מופק מהתמיסה באמצעות מיצוי ומטופל באמוניה לקבלת התרכובת אמוניום די-אורנאט NH4)2U2O7). חומר זה מחוזר באמצעות מימן לתת את התחמוצת UO2. התחמוצת הופכת לאורניום 4 פלואורי UF4 על ידי תגובה עם חומצה פלואורית HF וחמצון של האורניום הארבע פלואורי באמצעות גז פלואור F2 נותן אורניום 6 פלואורי. דרך הפקה אחרת היא תגובה של אורניום מתכתי עם כלור שלוש פלואורי: U   +   2   C l F 3   ⟶   U F 6   +   C l 2 {\displaystyle \mathrm {U\ +\ 2\ ClF_{3}\ \longrightarrow \ UF_{6}\ +\ Cl_{2}} } ניתן לקבל UF6 גם בתגובה של אורניום ארבע פלואורי עם חמצן   2   U F 4   + O 2   ⟶   U F 6   +   U O 2 F 2 {\displaystyle \mathrm {\ 2\ UF_{4}\ +O_{2}\ \longrightarrow \ UF_{6}\ +\ UO_{2}F_{2}} } אורניום 6 פלואורי מגיב עם מים בתגובה האקסותרמית: U F 6   +   2   H 2 O   ⟶   U O 2 F 2   +   4   H F {\displaystyle \mathrm {UF_{6}\ +\ 2\ H_{2}O\ \longrightarrow \ UO_{2}F_{2}\ +\ 4\ HF} } וכן עם גז מימן בתגובה U F 6   +   H 2   ⟶   U F 4   +   2   H F {\displaystyle \mathrm {UF_{6}\ +\ H_{2}\ \longrightarrow \ UF_{4}\ +\ 2\ HF} } אורניום שש פלואורי הוא חומר מחמצן וחומצת לואיס המסוגלת להיקשר לפלואוריד למשל בתגובה עם נחושת דו פלואורית בה מתקבל יון אורניום שבע פלואורי Cu(UF7)2 אורניום 6 פלואורי מגיב עם סיליקה בחומצה פלואורית נוזלית בתגובה: 2 U F 6   +   S i O 2   ⟶   2 U O F 4   +   S i F 4 {\displaystyle \mathrm {2UF_{6}\ +\ SiO_{2}\ \longrightarrow \ 2UOF_{4}\ +\ SiF_{4}} } משתמשים באורניום 6 פלואורי להעשרת אורנים הן באמצעות צנטריפוגות והן בשיטת הדיפוזיה הגזית. החומר מתאים ליישומים אלו משום שקל לנדף אותו ומשום שליסוד פלואור רק איזוטופ יציב אחד, כך שכל ההבדל במסות המולקולריות נובע מהמצאות איזוטופים שונים של אורניום. מדיה וקבצים בנושא אורניום שש פלואורי בוויקישיתוף G. Singh, Chemistry Of Lanthanides And Actinides, Discovery Publishing House, 2007 p220
אנטנת טבעת חנק

אנטנת טבעת חנק (באנגלית: Choke ring antenna) היא מימוש של אנטנה רב כיוונית (אנ') המיועדת לתדירויות גבוהות. היא מורכבת ממספר צילינדרים מוליכים סביב אנטנה מרכזית. עקב המבנה הרגיש היא בדרך כלל מוקפת בכיסוי מגן או ראדום כאשר ממוצבת בשטח פתוח. אנטנת טבעת חנק מצטיינת ביכולתה לגרום לדעיכת ריבוי נתיבים ממקור קורן. מכיוון שהנתיב שהאות עושה מהמקור למקלט יכול לשמש לחישוב המרחק בין השניים, רב נתיב שנקלט באנטנה ועובר למקלט (בנוסף לאות הישיר הנקלט מהמקור) עלול לגרום לשגיאה גדולה בחישוב מרחק זה. אנטנת טבעת חנק גורמת לדעיכת אותות הרב נתיב המגיעות אליה, כך שלא יגיעו למקלט. האנטנה מתאימה ביותר לשמש ביישומי נווט לווייני ומכ"מים. בתחום התחנות הקרקעיות של GPS, אנטנת טבעת חנק יכולה לתת דיוק מדידה ברמה מילימטרית עבור סקרים, ושימושים גאולוגיים אחרים. האנטנה תוכננה לראשונה במעבדה להנעה סילונית. ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
בית"ר פרובנס

בית"ר פרובנס הוא סרט קולנוע ישראלי עלילתי, שיצא לאקרנים בשנת 2002 עם זאב רווח ואיתי תורג'מן בתפקידים הראשיים. את הסרט ביים אורי ענבר, על פי תסריט של יובל פרידמן. הסרט מספר על קבוצת הכדורגל של העיירה הדמיונית גבעת צורים, בית"ר גבעת צורים מליגה ג', שמצליחה להשתחל לשמינית גמר גביע המדינה בכדורגל. הקבוצה הוגרלה לשחק נגד מכבי תל אביב. העלילה מתמקדת בעשרת הימים שבין ההגרלה לבין הגעתה ההיסטורית של מכבי תל אביב ליישוב הקטן. מנהל הקבוצה שבתאי (זאב רווח), שחקן עבר שנזרק ממכבי תל אביב לאחר פציעה, מנסה להעמיד קבוצה מכובדת, ולשם כך הוא שואל שחקן רכש ברזילאי לשבועיים מקבוצת הפועל עכו. העניינים מסתבכים כאשר השחקן נפצע ושבתאי צריך להשיג כסף כדי לפצות את פליקס, הבעלים של עכו. על מנת שלא יצטרך למכור את המלון אותו הוא מנהל בעיירה, האפשרות היחידה של שבתאי היא מכירת החלוץ הצעיר והמוכשר להפליא של המועדון, שלומי חזי (איתי תורג'מן). שלומי חולם לשחק במכבי תל אביב שמצדה מביעה עניין בשחקן, אך שבתאי מסרב למכור אותו למכבי בגלל המשקעים הרגשיים שנותרו לו מתקופתו כשחקן שם ומעדיף לתת אותו לעכו בתמורה למחיקת החוב. שלומי מאוכזב מאד משבתאי (שמהווה דמות אב עבור שלומי שהתייתם מאביו בגיל צעיר) ומודיע לו שלא יתייצב למשחק מול מכבי. סיפור משני שנכלל בסרט הוא סיפורה של חווה, שהתגרשה משוקי, אחד משחקני המועדון לאחר נישואים כושלים. מוטי, חברו הטוב ביותר (שהוא גם שחקן במועדון) מתחיל איתה, דבר שגורם לחיכוכים בין השניים. סיפור נוסף הוא סיפורו של יהודה אלוש, שחקן מבוגר ומנהל בית קפה בעיירה, שכמעט אף פעם אינו משותף במשחקי הקבוצה ולמרות זאת מסרב לפרוש, למרות הפצרותיה של בתו שרית (דאנה איבגי). בינתיים שלומי ממשיך בסירובו להגיע למשחק, אך יהודה מספר לו על שבתאי והעוול שנעשה לו על ידי מכבי תל אביב ושלומי, שלא הכיר את הסיפור, משתכנע לעלות לשחק. במשחק עצמו מנצחת מכבי תל אביב, אך שלומי משאיר רושם טוב ואף כובש שער ניחומים לזכות גבעת צורים (לאחר בישול של יהודה, שסוף-סוף קיבל הזדמנות משבתאי והפגין יכולות מרשימות במיוחד). בסיום המשחק אמור שלומי לנסוע עם פליקס לעכו על מנת לחתום בקבוצה, אך שבתאי מודיע לפליקס שבמקום זה הוא ייתן לו את בית המלון ובכך ישלם לו את חובו. לאחר מכן מודיע שבתאי לשמעון, מנהלה של מכבי תל אביב, שהוא מוכן למכור את שלומי למכבי. בסיום הסרט נראה שלומי עורך את הופעת הבכורה שלו במדי מכבי תל אביב באצטדיון בלומפילד כאשר שבתאי הנרגש צופה בו מהיציע. מדיה וקבצים בנושא בית"ר פרובנס בוויקישיתוף "בית"ר פרובנס", במסד הנתונים הקולנועיים IMDb (באנגלית) "בית"ר פרובנס", באתר AllMovie (באנגלית) "בית"ר פרובנס", באתר ספר הקולנוע הישראלי "בית"ר פרובנס", באתר אידיבי "בית"ר פרובנס", במסד הנתונים הקולנועיים KinoPoisk (ברוסית) "בית"ר פרובנס", במיזם "אישים" לתיעוד היצירה הישראלית ״בית״ר פרובאנס״ הסרט המלא לצפייה בתשלום באתר הארכיון ישראלי לסרטים - סינמטק ירושלים הסרט המלא לצפייה ישירה, באתר וואלה! VOD "בית"ר פרובנס", באתר חברת ההפקה "טרנספקס" "בית"ר פרובנס", ביקורת על הסרט באתר "עין הדג"
לוץ

לוץ הוא שם משפחה ושם פרטי (קיצור של לודוויג) ממקור גרמני (Lutz). האם התכוונתם ל... אישים: אוסוולד לוץ – גנרל גרמני, מפקד כוחות השריון של הוורמאכט ארווין לוץ – חסיד אומות העולם אוסטרי ברטה לוץ – זואולוגית, פוליטיקאית ודיפלומטית ברזילאית וולפגנג לוץ (Lotz) – מרגל ישראלי ססיליה לוץ (Loots) – חברת המחתרת ההולנדית וחסידת אומות העולם מהולנד קארוי לוץ – צייר גרמני-הונגרי קייטי לוץ – שחקנית אמריקאית קלאן לוץ – שחקן ודוגמן אמריקאי קרל לוץ – דיפלומט שווייצרי, חסיד אומות העולם אחר: בורות לוץ – מקבץ בורות מים בהר הנגב אישים ששמם הפרטי הוא לוץ
אלינה דניאליאן

אֶלינה דניאליאן (בארמנית Էլինա Դանիելյան; נולדה 16 באוגוסט 1978, באקו, אזרבייג'ן הסובייטית, ברית המועצות) היא שחמטאית ארמנית בדרגת רב אמן, שזכתה בשש אליפויות שחמט בארמניה. נכון לפברואר 2020, מדורגת במקום הראשון בארמניה ובמקום ה-63 בעולם בין הנשים, ובמקום ה-35 בדירוג הכללי בארמניה, לפי מד כושר. אלינה דניאליאן נולדה למשפחה ארמנית באזרבייג'ן הסובייטית, אך בשנת 1988 אולצה לעקור לארמניה עם משפחתה, בשל מלחמת נגורנו קרבאך. בשנת 2008 נישאה להולנדי בשם אלכסנדר ואן פלט, והם עקרו לעיירה ליד חרונינגן, בהולנד. במהלך אולימפיאדת השחמט 1994 השיגה דניאליאן דרגת רב אמן לנשים, והייתה לאשה הארמנית הראשונה שהגיעה לדרגה זו. היא ייצגה את ארמניה 12 פעמים באולימפיאדת השחמט (1992-2014). היא השתתפה בקבוצת הנשים הארמנית שזכתה במדליית הזהב באליפות אירופה לקבוצות בשחמט בפלובדיב ב-2003. במרץ 2011, הגיעה לתיקו במקום הראשון בטורניר "גראנד פרי" של פיד"ה 2009-2011 בדוחא, קטר. היא זכתה במדליית ארד באליפות אירופה בשחמט ליחידים בטביליסי, בתוצאה של 8/11 נקודות. 1992 - אמן פיד"ה לנשים 1993 - אמן בינלאומי לנשים 1994 - רב-אמן לנשים 2003 - אמן בינלאומי (כללי) 2010 - רב-אמן (כללי) בין השנים 1992 ל-2014 השתתפה אלינה דניאליאן ב-12 אולימפיאדות שחמט: מדיה וקבצים בנושא אלינה דניאליאן בוויקישיתוף אלינה דניאליאן, ברשת החברתית פייסבוק אלינה דניאליאן, ברשת החברתית אקס (טוויטר) אלינה דניאליאן, באתר צ'סגיימס (באנגלית) אלינה דניאליאן, באתר פיד"ה (באנגלית) http://www.elinachess.com/about.php על פי האתר הרשמי של דניאליאן (אנגלית) רשימת אלופות השחמט של ארמניה (באנגלית) באתר כתב העת Chess in Armenia אזכור באתר אולימפבייס (אנגלית) אזכור באתר אולימפבייס (אנגלית) אזכור במאמר על הזוכים (אנגלית) באתר הטיימס של הודו. דירוגים ותוצאות (אנגלית) באתר פיד"ה דף תוצאות (אנגלית) באתר Chess-Results.com Danielian, Elina - Women's Chess Olympiads, באתר אולימפבייס
עמותת ITWorks

עמותת איט וורקס מעצימים אנשים (ITWorks) היא ארגון ללא מטרות רווח אשר הוקם במטרה לקדם תעסוקה ולאפשר לאנשים להגיע למימוש הפוטנציאל בעולם העבודה. התוכניות של ITWorks פועלות בפריסה ארצית ומעניקות הכשרות טכנולוגית בתחומים מתקדמים, לצד מיומנויות תעסוקתיות, אישיות ומקצועיות. ITWorks נוסדה בשנת 2006 על ידי מנכ"לית העמותה, יפעת ברון במטרה לשנות את מפת התעסוקה בישראל על ידי מתן הזדמנויות, המסייעות למשתתפים להשיג עצמאות כלכלית, באמצעות עבודה בתחומי הטכנולוגיה וההייטק. מחקר הערכה של מכון ERI שנערך לאחרונה על פעילות הארגון הצביע על שיעור השמה ממוצע של 73%, החזר על השקעה (ROI) של 983% וחיסכון מוערך של 70 מיליון דולר בקצבאות מדינת ישראל. מאז 2006, למעלה מ-2,250 איש ואישה השתתפו בתוכניות העמותה השונות. ITWorks עובדת עם מגוון רחב של אוכלוסיות בחברה הישראלית ומפעילה את התוכניות הבאות: תוכנית TAP Technology Accessibility Program לשילוב בעלי מוגבלות בעבודה בעולם הטכנולוגיה. התוכנית פותחה בשיתוף הביטוח הלאומי במהלך שלוש שנים ומקנה את הכלים הנדרשים להעסקה בסקטור הטכנולוגי של אנשים עם נכויות נפשיות ומוגבלויות תקשורת. תוכנית "עתיד בטוח" פועלת לעידוד וקידום פרנסה ראויה של גברים ונשים בגילאי 20–35, בעלי פרופיל של "צעירים בסיכון חברתי", המתקשים להשיג תעסוקה מתאימה או להתמיד בה, אם בשל מסוגלות תעסוקתית נמוכה, ובעיקר משום מחסומי נגישות לשוק התעסוקה הרגיל. המשתתפים עוברים הכשרה טכנולוגית (בתחומים כגון טכנאי מחשבים, Help Desk וכו') וכן סדנאות לפיתוח כישורים רכים ושיעורים לחיזוק אנגלית טכנית. לאחר סיום הקורס כל משתתף מקבל ליווי אישי ותמיכה פרקטית ורגשית על ידי העמותה עד להשתלבות בעבודה. תוכנית "תעסוקה ומנהיגות" לנשים נותנת מענה לנשים אקדמאיות שאינן מוצאות עבודה בתחומן, ומכשירה אותן לעבודה כרכזות גיוס משאבי אנוש עם התמחות בסקטורים הטכנולוגיים. תוכנית לקידום תעסוקה איכותית לסטודנטים ואקדמאים ערבים - בשנת 2015 נבחרה ITWorks במכרז של משרד הכלכלה להוביל תוכנית להגדלת אחוז הערבים בתעשיית ההייטק בישראל על ידי שילובם בתעסוקה הולמת-השכלה, וכן פיתוח מנהיגות תעסוקתית להעלאת המודעות לתחום ההייטק בחברה הערבית בישראל. המשתתפים בתוכנית הם סטודנטים ערבים למדעים מדויקים (הנדסת תכנה, מדעי המחשב, מערכות מידע והנדסת חשמל ואלקטרוניקה) במוסדות לימוד מובילים. לתוכנית זו קדמה תוכנית ExcelHT שבמסגרתה השתלבו כ-150 אקדמאים ערבים בשלוש שנים. מרכז תעסוקה לחרדים בחיפה ובצפון – בשנת 2015 נבחרה ITWorks במכרז של משרד הכלכלה להוביל מרכז לתעסוקת חרדים באזור חיפה ובצפון. ליוזמה שותפים גם מכון פילת וחברת B-Well. אפליקציית Game Changer – רשת חברתית לקידום תעסוקה איכותית המבקשת לרתום טכנולוגיות תקשורת ומדיה חברתית לטובת קידום גיוון בתעסוקה. הרשת החברתית מתוכננת להציע אלטרנטיבה לשיטת חבר מביא חבר עבור אוכלוסיות מודרות מעבודה באמצעות תמרוץ "שגרירים" שכבר מצאו תעסוקה. גורמים ציבוריים, פילנתרופיים ועסקיים רבים עובדים בשותפות עם ITWorks ותומכים בפעילותה. בין השותפים לפעילות: משרד הכלכלה, משרד ראש הממשלה, קרנות המוסד לביטוח לאומי, ג'וינט - תב"ת חברות עסקיות, קרנות ופדרציות. אתר האינטרנט הרשמי של עמותת ITWorks עמותת ITWorks, באתר "גיידסטאר ישראל" מחקר הערכה של מכון ERI גיל קול, דרוזי? הממשלה, סיסקו, והג'ויינט יספקו לך תעסוקה, באתר ynet, 9 במאי 2010 צופית הרלינג, הרווח של כולם: על העמותה שפותחת את עולם ההייטק לאוכלוסיות שונות, באתר "פורבס ישראל", 23 בדצמבר 2015 אלירן רובין, "כדי לגייס אוכלוסיות מרוחקות — חברות ההיי־טק צריכות לשנות דנ"א", באתר TheMarker‏, 29 במאי 2018
מירנדה (מדינה)

מירנדה (בספרדית: Miranda) היא אחת מ-23 המדינות המרכיבות את ונצואלה. המדינה, הנמצאת בצפון ונצואלה, גובלת בארגואה במערב, בוורגאס, במחוז הבירה של ונצואלה ובים הקריבי בצפון, באנסואטגי בדרום-מזרח ובגואריקו בדרום. המדינה משתרעת על שטח של 7,950 קילומטרים רבועים. במדינה מתגוררים 2,675,165 תושבים (נכון ל-2011). בירתה היא לוס טקס. האזור בו נמצאת כיום מירנדה היה מיושב במשך מאות שנים על ידי ילידים. כשהספרדים הגיעו לאזור בהנהגת הקונקיסטאדור דייגו דה לוסדה בתחילת המאה ה-16, שבטי הילידים נלחמו בהם אך הפסידו בסופו של דבר. לאחר שהספרדים שיעבדו את כל הילידים הם הקימו את העיר קראקס ועוד מספר עיירות בשטחי מדינת מירנדה של היום. הכלכלה המקומית הסתמכה על חקלאות במשך כל התקופה הקולוניאלית. ב-1824, לאחר מלחמת העצמאות של ונצואלה, האזור צורף לרפובליקת קולומביה הגדולה. לאחר שרפובליקת קולומביה הגדולה התפרקה ב-1830 האזור צורף לוונצואלה. ב-1864 ונצואלה נהפכה למדינה פדרלית ובאזור נוצרה מדינת מירנדה. המדינה נקראה על שמו של פרנסיסקו דה מירנדה, שהיה ממנהיגי המורדים במלחמת העצמאות. ב-1881 המדינה אוחדה עם מספר מדינות נוספות למדינת גוסמאן בלנקו, אך האחרונה התפרקה למדינות שהרכיבו אותה ב-1889. בעשורים שלאחר מכן הבירה של מירנדה עברה בין ערים שונות עד שב-1909 היא התקבעה על לוס טקס. כלכלת מירנדה מסתמכת על תעשייה, הכוללת ייצור כימיקלים ועיבוד מתכות, חקלאות, הכוללת בין היתר גידול עצי קקאו, תיירות וכרייה. מדיה וקבצים בנושא מירנדה בוויקישיתוף אתר האינטרנט הרשמי של מירנדה מירנדה, באתר אנציקלופדיה בריטניקה (באנגלית) מפקד האוכלוסין והדיור הלאומי ה-14 - תוצאות עבור מדינת מירנדה, מכון הסטטיסטיקה הלאומי של ונצואלה (בספרדית).
בוב לניר

רוברט ג'רי "בוב" לניר הבן (באנגלית: .Robert Jerry "Bob" Lanier, Jr; ‏10 בספטמבר 1948 – 10 במאי 2022) היה כדורסלן אמריקאי ששיחק בדטרויט פיסטונס ומילווקי באקס מליגת ה-NBA, והיה חבר היכל התהילה של הכדורסל משנת 1992. לניר נולד בבאפלו שבניו יורק בשנת 1948. לאחר לימודי התיכון בבאפלו, בחר לניר להמשיך את לימודיו באוניברסיטת סנט בונבנטור; מוסד קתולי-פרנציסקני פרטי. בשנת 1970 הוביל לניר את קבוצתו עד שלב חצי גמר אליפות המכללות, אך נפצע במשחק חצי הגמר ונאלץ להחמיץ את משחק הגמר בו הפסידה סנט בונבנטור לאוניברסיטת ג'קסונוויל של ארטיס גילמור. לניר נבחר על ידי דטרויט פיסטונס בבחירה הראשונה בדראפט ה-NBA של שנת 1970. כבר בעונת הרוקי שלו הפגין לניר יכולת טובה כשקלע 15.6 נקודות והוריד 8.1 ריבאונדים בממוצע למשחק, ונבחר בסיום העונה לחמישיית הרוקיז של העונה. יחד עם דייב בינג, הפך לניר את דטרויט פיסטונס לאחת הקבוצות המלהיבות ב-NBA, ואף הוביל אותה בממוצע נקודות וריבאונדים למשחק בכל אחת מ-9 עונותיו הבאות בקבוצה, אך היכולת הגבוהה לא תורגמה להישגים קבוצתיים והקבוצה לא עברה את הסיבוב השני בפלייאוף בתקופה זו. במהלך עשר עונותיו בדטרויט העמיד לניר ממוצעים של 22.7 נקודות ו-11.8 ריבאונדים למשחק. ב-4 בפברואר 1980 נשלח לניר בטרייד למילווקי באקס בתמורה לקנט בנסון ובחירת סיבוב ראשון בדראפט 1980. הבאקס הגיעו לפלייאוף בכל אחת בחמש עונותיו של לניר בקבוצה, אך לא צלחו את שלב חצי הגמר באף אחת מהעונות. בתקופתו של לניר במילווקי באקס יכולתו נחלשה, וכך גם ממוצעיו – 13.5 נקודות ו-5.9 ריבאונד למשחק. ב-14 עונותיו ב-NBA העמיד לניר ממוצעים של 20.1 נקודות ו-10.1 ריבאונדים. לניר נבחר לשחק במשחק האולסטאר 8 פעמים לאורך הקריירה ואף זכה בפרס ה-MVP של משחק האולסטאר בשנת 1974. לניר הוצג כחבר היכל התהילה של הכדורסל בשנת 1992, כ-8 שנים לאחר פרישתו ממשחק פעיל. גופייתו של לניר עם המספר 16 תלויה על תקרת האולם של הדטרויט פיסטונס והמילווקי באקס. באמצע עונת 1994/1995 מונה לניר למחליפו של דון נלסון כמאמן הגולדן סטייט ווריורס, כשהקבוצה מעמידה מאזן ניצחונות שלילי של 12–25 בתקופתו כמאמן הקבוצה. מדיה וקבצים בנושא בוב לניר בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר היכל התהילה של הכדורסל פרופיל, באתר ליגת ה-NBA סטטיסטיקה של לניר ב-NBA באתר Basketball-reference.com רשימת חמישיות הרוקיז של העונה לפי עונות, nba.com סטטיסטיקה של דטרויט פיסטונס לפי עונות, basketball-reference.com סטטיסטיקה של המילווקי באקס לפי עונות, basketball-reference.com ביוגרפיה של לניר באתר היכל התהילה של הכדורסל
K

K (קיי או קָה) היא האות האחת עשרה באלפבית הלטיני. מקורה באות היוונית קפא, אשר מקבילה לאות השמית כ"ף, בהתייחס לצליל האות הראשונה במילה כף וסימנה של האות בכתב (אשר ייצג כף יד), וכיום מייצגת ברוב השפות שעושות בה שימוש את העיצור הוילוני האטום - /k/. באלפבית פונטי מיוצגת האות על ידי המילה קילו (Kilo). בקוד מורס מיוצגת האות על ידי קו נקודה קו: - · - בקוד ASCII מיוצגת האות על ידי 75 (K) ו-107 (k). בכתב ברייל: בהקשרים מסוימים, K יכולה לסמל: במתמטיקה K לרוב מסמל מספר שלם כלשהו. בפיזיקה: K מיצג טמפרטורה בקלווין. K מייצג את קבוע קולון. K מיצג את קבוע בולצמן. k מסמל את הקבוע בחוק הוק. k מסמן קינטיות. בכימיה: K מסמלת את היסוד אשלגן (בהתבסס על שמו הלטיני: kalium) K מסמלת את קבוע שיווי המשקל. k מייצגת את קבוע מהירות התגובה. בחשבונאות ובכלכלה, K מסמלת את המספר 1000. בביוכימיה, K מייצגת את חומצת האמינו ליזין. בשחמט, K מייצג את כלי המלך. במסחר, K מוקפת בעיגול מסמלת מוצר כשר. במדעי המחשב: K הוא קידומת בינארית שמשמעה 210 = 1,024 K הוא קיצור למונח קילובייט (יותר מקובל הייצוג KB) K מתייחס ל-שפת תכנות K. בכלכלה, K מייצגת הון. בהנדסה, K מייצגת את היחדה קיפ (1k = אלף ליבראות כוח). במוזיקה, K מייצג את המספור הקטלוגי של מוצרט (רשימת קכל). בתכשיטנות, K מייצג לעיתים את היחידה קרט. בקוד לוחיות הרישוי הבינלאומי, K מייצגת את קמבודיה. בספרנות, K על פי שיטת ספריית הקונגרס משמש לייצוג ספרי חוק. ויטמין K הוא ויטמין הנדרש לקרישת הדם. בחפיסת קלפי משחק, K מסמל את קלף המלך. בשיטה המטרית: k מייצג את הקידומת 103 = 1,000. במלחמת העולם השנייה, K שימשה לסמן מטוסי אימון של צי יפן הקיסרית. מדיה וקבצים בנושא K בוויקישיתוף K, באתר אנציקלופדיה בריטניקה (באנגלית)
ארגואה

ארגואה (בספרדית: Aragua) היא אחת מ-23 המדינות המרכיבות את ונצואלה. המדינה, הנמצאת בצפון ונצואלה, גובלת בים הקריבי בצפון, בוורגאס ובמירנדה במזרח, בגואריקו ובקוחדס בדרום ובקרבובו במערב. המדינה משתרעת על שטח של 7,014 קילומטרים רבועים. במדינה מתגוררים 1,630,308 תושבים (נכון ל-2011). בירתה והעיר הגדולה ביותר בה היא מרקאי. הספרדים הגיעו לאזור במאה ה-16, כבשו אותו והוא נותר בשליטתם עד המאה ה-19. בשנות ה-20 של המאה ה-19 האזור צורף לרפובליקת קולומביה הגדולה ולאחר שזו התפרקה ב-1830 האזור הועבר לוונצואלה. ונצואלה חולקה לפרובינציות והאזור נכלל בשטחי פרובינציית קראקס. ב-1848 נוצרה פרובינציית ארגואה בשטחי המדינה של היום. ב-1864 ונצואלה הפכה למדינה פדרלית והפרובינציה הפכה למדינת ארגואה כשבירתה היא לה ויקטוריה. ב-1917 הבירה הועברה למרקאי. מדיה וקבצים בנושא ארגואה בוויקישיתוף אתר האינטרנט הרשמי של ארגואה מפקד האוכלוסין והדיור הלאומי ה-14 - תוצאות עבור מדינת ארגואה, מכון הסטטיסטיקה הלאומי של ונצואלה (בספרדית).
איתיאל

איתיאל הוא שם פרטי המופיע פעמיים בתנ"ך: בספר משלי, פרק ל', פסוק א' כשם לשלמה המלך, ובספר נחמיה, פרק י"א, פסוק ז' כשמו של אדם כלשהו. האם התכוונתם ל... המלך שלמה – שאחד משמותיו היה איתיאל רבי איתיאל בן משולם - חכם תורני ממשפחת קלונימוס אִתיאל עמיחי (1925-1963) – איש צבא ישראלי "מחברות איתיאל" - ספרו של יהודה אלחריזי "איתיאל הכושי" – שמו של התרגום העברי ל"אותלו" משנת 1874 איתי (שם פרטי)
קנקן התה

האם התכוונתם ל... קנקן תה (אנ') – כלי המשמש להכנה והגשה של משקה התה. קנקן התה של ראסל – טענה אנלוגית של הפילוסוף ברטראנד ראסל קנקן התה – דגם וירטואלי תלת-ממדי בסיסי.
BOC (אפנון)

אפנון BOC (ראשי תיבות של: Binary Offset Carrier), מילולית "נשא הזחה בינארית", משמש במערכת גלילאו. הוא אפנון רבועי תת-נשא, כאשר האות מוכפל בנשא מלבני בתדירות f s c {\displaystyle f_{sc}} השווה או גבוהה לקצב הצ'יפ. לאחר ההכפלה, הספקטרום של האות מחולק לשני חלקים ולכן הוא נקרא גם "split-spectrum modulation". הרעיון המרכזי מאחורי אפנון BOC הוא להפחית את ההפרעה לאות באפנון BPSK, אשר לה ספקטרום בצורת sinc. לכן אותות מאופננים ב-BPSK, כמו קוד C/A GPS מאופיינים בעצמה המרוכזת סביב התדירות של הגל הנושא, כאשר אפנון BOC (שבשימוש גלילאו) בעלי אנרגיה נמוכה סביב התדירות של הגל הנושא ושתי אונות ספקטרליות במרחק מהגל הנושא כנרמז בשם "ספקטרום כפול".
פרס השחקן הקבוצתי על שם טוויימן-סטוקס

פרס השחקן הקבוצתי על שם טוויימן-סטוקס (באנגלית: Twyman–Stokes Teammate of the Year Award) הוא פרס אישי המוענק מדי שנה בליגת ה-NBA לשחקן שהפגין "משחק לא-אנוכי, מחויבות ומסירות לקבוצה שלו" כהוקרה על היותו "החבר לקבוצה האידיאלי". הפרס נקרא על שמם של ג'ק טוויימן ומוריס סטוקס. השנים שיחקו יחדיו ברוצ'סטר/סינסינטי רויאלס (כיום סקרמנטו קינגס) בין השנים 1955–1958. ב-1958 הקריירה של סטוקס נגדעה עקב פציעת ראש שספג עקב נפילה במהלך משחק נגד מיניאפוליס לייקרס. מאוחר יותר סטוקס הפך למשותק עקב פגיעה במוח שפגעה לו בשליטה המוטורית. טוויימן נטל עליו את האחריות והיה האפוטרופוס החוקי שלו עד מותו של סטוקס ב-1970. בכל שנה נבחרים 12 מועמדים לפרס (6 מהמזרח ו-6 מהמערב) על ידי פאנל של שחקני עבר. בשלב הבא מצביעים שחקני ה-NBA. עשר נקודות ניתנות עבור הצבעה למקום הראשון, 7 עבור הצבעה למקום השני, 5 עבור הצבעה למקום השלישי, 3 עבור הצבעה למקום הרביעי ונקודה אחת עבור הצבעה למקום החמישי. השחקן שקיבל את מספר הנקודות הגבוה ביותר זוכה בפרס (ללא קשר למספר ההצבעות שקיבל עבור המקום הראשון). כחלק מהפרס, ליגת ה-NBA תורמת 25,000 דולר לצדקה לפי בחירתו של הזוכה. נמרוד עופרן‏, לב אמיץ: "מגרש השדים" על סיפורו המרגש של מוריס סטוקס, באתר וואלה, 8 באפריל 2015
טריאתלון במשחקים האולימפיים

תחרויות טריאתלון נערכות במהלך המשחקים האולימפיים מאז אולימפיאדת סידני (2000). האלופים האולימפיים הראשונים היו השווייצרית בריגיטה מקמאהון והקנדי סיימון ויטפילד. התחרות כוללת שחייה למרחק קילומטר וחצי, מרוץ אופניים למרחק 40 ק"מ וריצה למרחק 10 ק"מ. בתחרות בסידני השתתפו 48 נשים ו-52 גברים, באולימפיאדת אתונה (2004) השתתפו 50 נשים ו-50 גברים, ומאז אולימפיאדת בייג'ינג (2008) משתתפים 55 נשים ו-55 גברים. כל מדינה יכולה לשלוח למשחקים עד שלושה טריאתלטים. בתוצאה הטובה ביותר לגברים מחזיק הבריטי אליסטר בראונלי, שקבע את התוצאה 1:45.01 שעות באולימפיאדת ריו דה ז'ניירו (2016). בתוצאה הטובה ביותר לנשים מחזיקה האמריקאית גוון ג'ורגנסן, שקבעה את התוצאה 1:56:16 שעות באולימפיאדת ריו דה ז'ניירו. בחמשת האולימפיאדות בהן נערכו תחרויות טריאתלון, לא ניכרה דומיננטיות של מדינה מסוימת. 33 המדליות התחלקו בין 14 מדינות שונות, ו-11 מדליות הזהב התחלקו בין 9 מדינות שונות. האחים הבריטים אליסטר וג'ונתן בראונלי זכו ב-4 מדליות, שתי מדליות זהב לאליסטר ומדליות כסף וארד לג'ונתן. הטריאתלת הישראלי הראשון באולימפיאדה היה רון דרמון בשנת 2016. בשנת 2021 התחרו האחים שחר ורן שגיב ובשנת 2024 התחרה שחר שגיב בפעם השנייה. מדיה וקבצים בנושא טריאתלון במשחקים האולימפיים בוויקישיתוף אתר האינטרנט הרשמי של טריאתלון במשחקים האולימפיים